14. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.79213 της 28 Σεπτ./13 Οκτ.1976 (ΦΕΚ Β΄1268) Περί συστάσεως παρά τω Ταμείω Παρακαταθηκών και Δανείων λογαριασμού υπό τον τίτλον «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων έτους 1976 και εφεξής». Έχοντες υπ’ όψει: 1.Τας διατάξεις του Ν.Δ.309/74, καθ’ ας δύναται να συσταθή παρά τω Ταμείω Παρακαταθηκών και Δανείων λογαριασμός δια την ομαδικήν προμήθειαν οχημάτων, μηχανημάτων κλπ. προς κάλυψιν αναγκών Οργανισμών Τοπικής Αυτοδιοικήσεως. 2.Την διενεργηθείσαν υπό του Υπουργείου ομαδικήν προμήθειαν οχημάτων και μηχανημάτων έτους 1976 προς κάλυψιν των αναγκών των οργανισμών τοπικής αυτοδιοικήσεως, αποφασίζομεν: 1.Συνιστώμεν παρά τω Ταμείω Παρακαταθηκών και Δανείων λογαριασμόν υπό τον τίτλον «Υπουργείον Εσωτερικών–Προμήθεια Οχημάτων και Μηχανημάτων Δήμων και Κοινοτήτων έτους 1976 και εφεξής». 2.Ο λογαριασμός ούτος, όστις ανοιγήσεται από 1 Νοεμ.1976, πιστούται δια των υπό των δήμων και κοινοτήτων καταθέσεων του αντιτίμου των προμηθευομένων οχημάτων, των ταμιακών διευκολύνσεων εξ άλλων λογαριασμών, επιστροφών υπό των προμηθευτών ως αχρεωστήτως εισπραχθέντων, των εκπιπτομένων εγγυήσεων των προμηθευτών δια καλήν εκτέλεσιν της προμηθείας, εν περιπτώσει εκπτώσεως αυτών, ως και δια των οίκοθεν υπό του Υπουργείου παρακρατουμένων προς εξόφλησιν δόσεων προμηθείας αυτοκινήτων υπό των Ο.Τ.Α., χρεούται δε δια χρηματικών ενταλμάτων του Υπουργείου προς πληρωμήν των οικείων προμηθευτών και λοιπών συναφών δαπανών. 3.Τα της διαχειρίσεως, λογιστικού και εν γένει κινήσεως του ανωτέρου λογαριασμού καθορισθήσονται δι’ ετέρας αποφάσεως ημών. Η παρούσα κοινοποιηθήτω εις το Ταμείον Παρακαταθηκών και Δανείων και δημοσιευθήτω δια της Εφημερίδος της Κυβερνήσεως. 